Aktuálne platné opatrenia

Od 25. 12. 2021 je podľa [vyhlášky](https://www.minv.sk/swift_data/source/verejna_sprava/vestnik_vlady_sr_rok_2021/vyhlaska_290.pdf)290/2021 Úradu verejného zdravotníctva Slovenskej republiky možné prevádzkovať krátkodobé ubytovacie služby v režime OP (očkovaní a prekonaní) osobám, ktoré sú schopné sa k tomuto režimu navyše preukázať negatívnym výsledkom testu na ochorenie COVID-19 nie starším ako:

a, 72 hodín od odberu v prípade RT-PCR alebo LAMP testu

b, 48 hodín od odberu v prípade antigénového testu

Opatrenia v našom hoteli

**Reštaurácia a bar:**Konzumácia pokrmov alebo nápojov sa musí vykonávať výlučne posediačky s cieľom zabezpečiť kontrolovaný rozostup osôb, pri jednom stole smú sedieť najviac 4 osoby alebo osoby z jednej domácnosti a medzi stolmi musí byť odstup 2 metre.

**Wellness a bazén**budú otvorené pre ubytovaných hostí - 1 osoba na 25 m2.

**Fitness centrum** bude otvorené pre ubytovaných hostí - 1 osoba na 25 m2.

**Za osobu v režime očkovaná alebo prekonala ochorenie COVID-19 (ďalej len „režim OP“) sa na účely tejto vyhlášky považuje:**

**a) osoba kompletne očkovaná,**

**b) osoba, ktorá prekonala ochorenie COVID-19 v období pred nie viac ako 180 dňami.**

Za kompletne očkovanú osobu sa na účely tejto vyhlášky považuje:

a) osoba najmenej 14 dní po aplikácii druhej dávky očkovacej látky proti ochoreniu COVID-19 s dvojdávkovou schémou, avšak nie viac ako jeden rok po aplikácii poslednej dávky, alebo

b) osoba najmenej 21 dní po aplikácii prvej dávky očkovacej látky proti ochoreniu COVID-19 s jednodávkovou schémou, avšak nie viac ako jeden rok po aplikácii poslednej dávky, alebo

c) osoba najmenej 14 dní po aplikácii prvej dávky očkovacej látky proti ochoreniu COVID-19, ak bola prvá dávka očkovania proti ochoreniu COVID-19 podaná v intervale do 180 dní od prekonania ochorenia COVID-19, avšak nie viac ako jeden rok po aplikácii poslednej dávky, alebo

d) osoba do 12 rokov a dvoch mesiacov veku.

Osobou, ktorá prekonala ochorenie COVID-19 v období pred nie viac ako 180 dňami sa rozumie osoba, ktorá vie uvedenú skutočnosť preukázať na základe pozitívneho výsledku RT-PCR testu; u detí do 12 rokov aj na základe potvrdenia od všeobecného lekára pre deti a dorast dieťaťa vydaného na základe pozitívneho antigénového testu vykonanom v mobilnom odberovom mieste, vydaného do 15. novembra 2021

*Potvrdenie o očkovaní proti ochoreniu COVID-19, potvrdenie o negatívnom výsledku testu na ochorenie COVID-19 alebo potvrdenie o prekonaní ochorenia COVID-19, je možné nahradiť digitálnym COVID preukazom EÚ, ak je vydaný; v opačnom prípade je potrebné tieto skutočnosti preukazovať dokladom, z ktorého je určiteľná identita preukazujúcej sa osoby.*